Verdagte in hof vir moord op dosentArgieffoto Die 29-jarige verdagte wat in hegtenis geneem is vir die moord op ŉ dosent van die Universiteit van Limpopo, verskyn Woensdag in die Mankweng-landdroshof in Limpopo. Maroela Media het vroeër berig die landboudosent, Freddy Madiba (50), se lyk is Maandagoggend in sy rolstoel voor sy huis op die kampus gevind. Volgens kol. Ronel Otto, polisiewoordvoerder in Limpopo, het Madiba se liggaam verskeie wonde aan sy kop gehad. “Dit lyk asof Madiba elders vermoor is, waarna sy liggaam na die huis op die universiteitskampus geneem is.” Volgens Otto is die motief vir die moord nog onbekend. Die verdagte is Maandag in hegtenis geneem en sal op aanklag van moord verskyn.